Skogfalker

se inndeling

Skogfalker (Micrastur) er en slekt med sju rovfuglarter som inngår i falkefamilien (Falconidae). Slekten inngår i underfamilien Herpetotherinae og består av fem monotypiske og to polytypiske arter. Artene er endemiske til Amerika, der de er utbredt fra det nordlige Mexico og sørover til det nordlige Argentina i Sør-Amerika.

Falkefamilien består av to undergrupper, hvorav Herpetotherinae er den minst tallrike og Falconinae den mest tallrike. Man regner med at disse to linjene splittet lag for omkring 30,2 millioner år siden, I Herpetotherinae inngår slektene Herpetotheres og Micrastur, som trolig splittet lag for omkring 20 millioner år siden.

Skogfalker er i større grad tilpasset smidighet i tykt dekke enn fart i friluft. De har korte, men brede vinger, lange haler og ekstraordinært god hørsel. Selv om de generelt er visuelt lite iøynefallende, blir sangen deres ofte hørt. Kostholdet består av en blanding av fugler, pattedyr og krypdyr.

Inndeling 
Inndelingen og rekkefølgen av underartene følger IOC World Bird List 12.1. Norske navn på artene er i henhold til Norsk navnekomité for fugl.

 Falconiformes, falkefugler
 Falconidae, falkefamilien
 Herpetotherinae, latterfalk og skogfalker
 Herpetotheres, latterfalk (monotypisk)
 Micrastur, skogfalker
 M. ruficollis, haukskogfalk
 M. plumbeus, blyskogfalk (monotypisk)
 M. gilvicollis, hvitøyeskogfalk (monotypisk)
 M. mintoni, panskogfalk (monotypisk)
 M. mirandollei, gråryggskogfalk (monotypisk)
 M. semitorquatus, halsbåndskogfalk
 M. buckleyi, loretoskogfalk (monotypisk)

Referanser

Eksterne lenker 
 

Falker